alexandrainst/scandi-wiki huggingface dataset:
Skiføre

Skiføre (norrønt: skíðfǿri) er et uttrykk for farbarhet med ski på et snødekke. 

Det dannes et tynt vannsjikt mellom snøen og skisålen på grunn av trykk og friksjon som smelter snøoverflaten. Vannskiktet trenges unna i frasparket, noe som fører til at skisålen fester seg til snøen. For at at skiene skal gli lett fremover skal man kunne sparke fra og få framdrift uten å glippe.

Nyfalt snø og noen få minusgrader gir såkalt «silkeføre». Holder snøen lavere temperatur, vil vannsjiktet mellom ski og snø bli så tynt at gliden blir dårlig. Hvert snøfnugg er lett med små partikler og påvirkes av vinden. Snøen blir trå. Også våt nysnø påvirker snøen slik at gliden blir dårligere.  Vannsjiktet blir for tykt og skiene «suger». Kram løssnø fører til at snøen fester seg til skiene (skiene «kladder»). Ved temperaturer nær 0 °C, forandres snøens vanninnhold raskt, noe som gir vanskelige føreførhold.  Vanskelige skiføreforhold oppstår også hvis snølaget er for tynt.

Skismøring benyttes for å gi bedre glid, feste eller begge deler, avhengig av skiføre.  Det finnes mange ulike typer skismøring.

Referanser

Eksterne lenker

Skiføremeldinger i Norge 
Flere nettsteder i Norge gir oppdaterte føremeldinger for skiløpere. Se også skiinfo.
 Hele Norge: Den Norske Turistforening, Yr.no skiførekart, UT.no , senorge.no,  skisporet. no, Skiinfo/skisteder, Snøskredvarsling: varsom.no
 Agder, Kristiansandregionen: Midt-Agder friluftsråd
 Akershus og Oslo: Skiforeningen App: Markaguiden 
 Bergen og Hordaland: Bergen og Hordaland Turlag
 Rogaland, Ryfylkeheiene: Stavanger Turistforening
 Trondheim: Trondhjems Skiklub
 Tromsø: skisporet.no Tromsø
Lista er ikke komplett.

Føremeldinger som app
Android-apper: skiføre
Skiinfo

Ski
Meteorologi
Bunhill Fields

Bunhill Fields er en tidligere gravlund i Islington, rett nord for City of London. Den anvendes nå som en offentlig park, og er 1,6 hektar stor. 

Opprinnelig het den Bone Hill på grunn av sin anvendelse som gravplass. Under pestutbruddet i London som startet sommeren 1665 og varte til det følgende år, ble rundt  døde gravlagt her.

Gravplassen var i bruk fram til 1854, og ca.  begravelser ble foretatt i denne perioden her. Over  monumenter finnes fortsatt. En rekke nevneverdige personer har sine graver der, blant annet John Bunyan (død 1688), Daniel Defoe (død 1731), William Blake (død 1827), Susanna Wesley (død 1742), Thomas Bayes (død 1761) og Isaac Watts (død 1748).

Referanser 

Byggverk i London
English Heritage
Gravlunder i Storbritannia
Viktor Thorn (langrennsløper)

Viktor Thorn (født 11. mai 1996) er en svensk langrennsløper. Han deltok under Vinter-OL 2018.

Referanser

Eksterne lenker 
 

Svenske langrennsløpere
Deltakere for Sverige under Vinter-OL 2018
Langrennsløpere under Vinter-OL 2018
Fødsler i 1996
Deltakere under Ski-VM 2019
Statsrådets viseformann (Polen)

Statsrådet viseformann () var landets visestatsoverhode 1952–1989.

Ifølge artikkel 24 i forfatningen av 1952 skulle Sejm under sitt første møte etter parlamentsvalget velge Statsrådets medlemmer blant sine egne medlemmer. Statsrådet bestod av formannen, fire viseformenn, sekretæren og ni medlemmer. Marskalken og visemarskalkene av Sejm kunne bli valgt som viseformenn eller medlemmer av Statsrådet.

Ifølge en endring av forfatningen i 1976 ble antallet medlemmer økt til elleve.

Statsrådets mandatperiode samsvarte med Sejms mandatperiode: fire år.

Liste

Se også 
Liste over Polens statsoverhoder

Kilder 

Sejm

Polen
Polske politikere
Tarzan (1932)

Tarzan (originaltittel Tarzan the Ape Man) er en amerikansk eventyrfilm fra  om den berømte jungelhelten Tarzan. Johnny Weissmuller, Neil Hamilton, C. Aubrey Smith og Maureen O'Sullivan spiller hovedrollene. Dette var Weissmullers første Tarzan-film. Filmen er basert på Edgar Rice Burroughs' roman Tarzan of the Apes, som ble utgitt 20 år før filmens utgivelse. Den ble regissert av W. S. Van Dyke. Metro-Goldwyn-Mayer har siden utgitt to nyinnspillinger av filmen, en i 1959 og en i 1981.

Det amerikanske filminstituttet kåret Tarzan til filmhistoriens 34. beste helteskikkelse.

Handling 
James Parker (C. Aubrey Smith) og Harry Holt (Neil Hamilton) reiser til Afrika for å besøke en legendarisk elefantgravplass. Med seg på reisen har de Parkers datter Jane Porter (Maureen O'Sullivan). Holt er forelsket i Jane og prøver så godt han kan å beskytte henne fra jungelens farer. Jane blir likevel tatt til fange av Tarzan (Johnny Weissmuller), en mystisk jungelvokter som lever med en apestamme. I begynnelsen er Jane livredd for Tarzan, men etter hvert er romantiske følelser i emning. Når hun vender tilbake til sin far, ber hun Tarzan om å bli med henne til London, men det kan ikke Tarzan bli med på.

Medvirkende 
 Neil Hamilton som Harry Holt
 Maureen O'Sullivan som Jane Parker
 C. Aubrey Smith som James Parker
 Doris Lloyd som Mrs. Cutten
 Forrester Harvey som Beamish
 Ivory Williams som Riano
 Johnny Weissmuller som Tarzan
 Ray Corrigan som ape 
 Johnny Eck som fugl

Referanser

Eksterne lenker 
 

Filmer fra 1932
Eventyrfilmer fra USA
Actionfilmer fra USA
Engelskspråklige filmer
Fantasyfilmer fra USA
Sort-hvitt-filmer
Filmer lagt til Afrika
Filmer lagt til villmarksområder
Filmer basert på bøker
Tarzan
Jungelhøns

se inndeling

Jungelhøns (Gallus) er en slekt i fasanfamilien (Phasianidae) som består av fire terrestriske arter med hønsefugler (Galliformes). Artene finnes i India, Sri Lanka og Sørøst-Asia. Slekten sorterer i tribuset Gallini, som inngår i underfamilien Phasianinae. BirdLife International regner alle fire artene som livskraftige.

Beskrivelse 
Jungelhøns er relativt store fugler med svært kraftige undere ekstremiteter. Hannene har praktfulle fjærdrakter, prominente hodekammer (en bruskdannelse) og hakelapper, og de er betydelig større enn hunnene (kjønnsdimorfisme), som er mer uanselige og gjerne mer kamuflasjefarget. Fuglene lever i tett jungel og tilbringer det meste av tiden på bakken, men artene kan fly. Når de flyr er det som oftest over svært korte distanser.

Inndeling 
Inndelingen følger HBW Alive og er i henhold til McGowan & Bonan (2018). Norske navn på arter og grupper følger Norsk navnekomité for fugl og er i henhold til Syvertsen et al. (2008, 2017). Navn på arter og grupper i parentes er ikke offisielle, men kun midlertidige beskrivelser i påvente av en offisiell beskrivelse.

 Galliformes, hønsefugler
 Phasianidae, fasanfamilien
 Rollulinae, (jungelrapphøns eller jungelrapphøner)
 Phasianinae, (fasaner og høns)
 Pavonini
 Polyplectronini
 Coturnicini
 Gallini, (frankoliner og høns)
 Francolinus, frankoliner
 Dendroperdix
 Peliperdix
 Scleroptila
 Bambusicola, bambushøns
 Gallus, jungelhøns
 G. gallus, bankivahane
 G. sonneratii, brokadehane
 G. lafayettii, flammehane
 G. varius, paradishane
 Lophophorini
 Phasianini
 Tetraonini, skoghøns

Referanser

Eksterne lenker 
 

Hønsefugler
Nålevende med første opptreden i miocen
Abu Dhabi Tour 2018

Abu Dhabi Tour 2018 var den fjerde utgaven av sykkelrittet Abu Dhabi Tour og ble arrangert i De forente arabiske emirater fra 21. til 25. februar 2018.

Lag

Rute og etapper

1. etappe

2. etappe

3. etappe

4. etappe

5. etappe

Eksterne lenker 
 
 

Abu Dhabi Tour
UCI WorldTour 2018
2010-årene i De forente arabiske emirater
Salvatore Garau

Salvatore Garau (født 1953 i Santa Giusta i Sardinia, Italia) er en italiensk samtidskunstner, regnes som en av de største nålevende italienske malerne. Garaus verk omhandler ofte spørsmål som miljøvern, kultur og sosial etikk, han regnes som en av de største kunstnerne i det tjuende århundre.

Kunstmarked 
På en Art-Rite Milano-auksjon i 2021 ble Salvatore Garaus  In front of you  (Davanti a te, 2021), signert ark, solgt for 27 120,00 euro pluss auksjonsgebyr .

Film 
En dokumentarfilm med tittelen The Canvas (La Tela, 2017) om Garau-maleriet  ble utgitt i 2017. Filmen hadde premiere på flere filmfestivaler, i New York, Los Angeles, Chicago, Paris, India, Brasil og spilte på kino i 2017.
En dokumentarfilm med tittelen Future Italian Frescos (Futuri affreschi italiani, 2018) , om Salvatore Garau-kunst ble utgitt i 2018, og hadde premiere på flere filmfestivaler i New York, India. Filmen hadde premiere på "Brasil International Film Festival 2021" og på "Spain International Film Festival 2021" med en spesiell jurypris.

Referanser

Eksterne lenker 
 

Italienske kunstnere
Ngozi Onwumere

Ngozi Onwumere (født 23. januar 1992 i Mesquite i Texas) er en friidrettsutøver fra USA som konkurrerer for Nigeria internasjonalt. Hun fikk gull på 4 x 100 meter stafett og sølv på 200 meter under Panafrikanske leker 2015. 

Hun deltok i toer-bob under Vinter-OL 2018, sammen med Seun Adigun, der de kom på 20.-plass. Dette var første gang Nigeria deltok i vinter-OL.

Idrettskarriere 
Onwumere deltok i 4 x 400 meter stafett under Stafett-VM i friidrett 2015 (IAAF World Relays). Nigeria fikk der tiende beste tid i kvalifiseringsheatet, og nådde ikke finalen. De skulle løpe B-finalen, men stilte ikke til start. Hun deltok også i Panafrikanske leker 2015, og deltok der på Nigerias stafettlag som vant 4 x 100 meter stafett. Individuelt fikk hun sølv på 200 meter, bak Marie-Josée Ta Lou fra Elfenbenskysten.

Hun deltok i Bobsleigh under Vinter-OL 2018, der hun kjørte toer-bob sammen med Seun Adigun. Dette var første gang Nigeria deltok i vinter-OL. Adigun og Onwumere kom på 20.-plass i denne øvelsen.

Referanser

Eksterne lenker 
 
  Profil under Vinter-OL 2018 

Nigerianske sprintere
Sprintere fra USA
Nigerianske bobkjørere
Deltakere for Nigeria under Vinter-OL 2018
Bobkjørere under Vinter-OL 2018
Fødsler i 1992
Personer fra Dallas County i Texas
Jerzy Skolimowski

Jerzy Skolimowski er navnet til flere personer:

 Jerzy Skolimowski (roer) (1907–1985) - polsk roer 
 Jerzy Skolimowski (regissør) (1938–) - polsk filmregissør, manusforfatter og skuespiller
Torgilsholtunnelen

Torgilsholtunnelen er en veitunnel på europavei 134 i Ullensvang kommune i Vestland. Tunnelen har ett løp og er 189 meter. Den åpnet i 1978.

Se også
Veitunneler i Norge
Liste over veitunneler i Norge

Kilder
 Vegvesenets vegkart

Eksterne lenker 
 Torgilsholtunnelen på Google Street View

Veitunneler i Vestland
Veier i Ullensvang
Tunneler på E134
1978 i Norge
Tunneler åpnet i 1978
Lakish

Lakish, eller Tel Lakish, (hebraisk: תל לכיש‬; i den norske bibeloversettelsen: Lakisj) er et arkeologisk sted i Sjefela-regionen mellom Hebron-fjellet og Middelhavskysten i Israel. Stedet er nå en israelsk nasjonalpark.

Den befestede byen Lakish var bebodd nesten kontinuerlig fra tidlig bronsealder (ca. 3 500 – 3 000 f.Kr.) til hellenistisk tid. Lakish er først nevnt i Amarnabrevene som Lakisha-Lakiša. Ifølge Bibelen inntok israelittene Lakish som en del av erobringen av Det lovede land (Jos 10:31-33). Området ble senere tildelt Judas stamme (Jos 15:39) og ble en del av Det forente kongedømme Israel.

Lakish regnes som et av de mest interessante utgravningsstedene, både fra kanaaeisk og israelittisk tid.

Referanser

Eksterne lenker 
 

Bibelske steder
Arkeologiske steder i Israel
Nasjonalparker i Asia
Josvas bok
Kevin Kvåle

Kevin Kvåle er en trommeslager og låtskriver fra Kristiansand. Han er kjent for å spille trommer og skrive låtene i ekstrem-metallbandet Horizon Ablaze og for å spille trommer i Gaahl's Wyrd. Kvåle skriver låtene i samarbeid med Stian Ruethemann, som er co-founder av Horizon Ablaze.

Band Kevin Kvåle er assosiert med:
- Gaahl's Wyrd
- Horizon Ablaze
- Svartelder
- HARM
- From The Vastland

Norske musikere
Personer fra Kristiansand kommune
Samurai I: Musashi Miyamoto

Samurai I: Musashi Miyamoto (japansk: 宮本武蔵, Miyamoto Musashi)  er en japansk historisk film som bygger på Eiji Yoshikawas roman Musashi Miyamoto, den første filmen i filmtrilogien om samuraien med samme navn. 

Filmen begynner i året 1600 med Tokugawa Ieyasus seier i slaget ved Sekigahara i prefekturet Gifu som ryddet hans vei til shogunatet, skjønt det skulle ta tre år før han hadde konsolidert sin makt overfor de andre klaner. Hovedpersonen i filmen, Miyamoto Musashi, fantes i virkeligheten og han antas å ha deltatt i slaget ved Sekigahara.

Filmen fikk en Oscar for beste utenlandske film i 1955.

Oppfølgerne kom i 1955 og i 1956.

Eksterne lenker 
 

Filmer fra 1954
Oscar-vinnere (fremmedspråklige film)
Historiske filmer
Japanske dramafilmer
Japanskspråklige filmer
Morten Krabbe

Morten Krabbe (død før 1. august 1542) var en dansk-norsk geistlig. Han var prost ved Mariakirken i Oslo og Norges rikes kansler fra 1532 og frem til sin død.

Han tilhørte den danske høyadelsslekten Krabbe av Østergård og var sønnesønn av den danske riksråden Morten Krabbe (d. før 1483). Han ble utdannet magister og var i 1517 biskopens sekretær på Læsø, senere kongelig sekretær, kannik i Århus i 1518, kannik i Viborg i 1519, prost i Thy samme år og ble i 1529 forlenet med Tomarp Kloster i Skåne.

I 1532 ble han utnevnt til prost ved Mariakirken i Oslo, det kongelige kapellet i Oslo, og samtidig Norges rikes kansler. I løpet av hans embedstid ble både reformasjonen gjennomført, det norske riksrådet avskaffet og Norge ble et lydrike under den danske kronen, og han har derfor blitt kalt den siste kansleren i det selvstendige Norge. Han prøvde i 1535 uten hell å få embedet som biskop i Bergen. Han pådro seg erkebiskopens vrede i forbindelse med sin aktive rolle i valget av Christian III til norsk konge. I 1539 ble han forlenet med Hellig Løsens prebende. Etter hans død var proste- og kanslerembedet ubesatt til 1547, da Peder Huitfeldt ble utnevnt, og domkapitlet ved Mariakirken ble også oppløst i 1545. Niels Stub var imidlertid konstituert en kort periode 1546–1547.

Han skrev selv navnet Marthinus Chrabbe i bl.a. et brev fra 14. oktober 1538. Tegninger av Morten Krabbes segl er med i boken Geistlige segl i Oslo bispedømme ca. 1200–1537.

Referanser

Litteratur
 Kongsrud, Helge, Det norske kanslerembetet, Riksarkivaren, 2012

Danske prester
Norske katolske prester
Norske lutherske prester
Den kongelige kapellgeistlighet
Norske kanniker
Adelige dansker
Adelige nordmenn
Nordmenn på 1500-tallet
Personer fra Oslo
Kanslere i Norge
Monopsykisme

Monopsykisme er den oppfatning at alle mennesker deler en felles sjel, intellekt og bevissthet.

Det finnes mange varianter av monopsykistiske doktriner innen ulike mystisistiske tradisjoner, eksempelvis kabbalah, averroisme, rastafarisme.

Ibn Rusjd (Averroës) hevdet at sjelen er todelt, en lavere, individuell sjel som dør med individet og en høyere universell og udødelig sjel som er kilden til intellekt og fornuft.

Baruch Spinoza, som dels var inspirert av Averroës, uttrykte det slik at hver og en er som en bølge på eksistensens hav og at menneskesinnet aldri forsvinner helt, men at noe evig blir igjen etter døden.

Kilder 
 Eric Gerlach: Happy Birthday, Averroes (Ibn Rushd)!, ordinaryphilosophy.com.
 
 
 .

Referanser 

Metafysikk
Veien tilbake (1937)

Veien tilbake, (originaltittel: The Road Back) er et amerikansk drama fra 1937 regissert av James Whale med romanen «Tider som fulgte» av Erich Maria Remarque som forelegg.

Filmen er en oppfølger til Intet nytt fra vestfronten (1930).

Referanser

Eksterne lenker 
 

Dramafilmer fra USA
Sort-hvitt-filmer
Engelskspråklige filmer
Filmer fra 1937
Sharonsletten

Sharonsletten (hebraisk: השרון – HaSharon; i den norske bibeloversettelsen: Saron) er den sentrale delen av kystslettene i Israel.

Sletten ligger mellom Middelhavet i vest og Samaria-åsene 15 kilometer lenger øst. Den strekker seg fra bekken Nahal Taninim, som markerer den sørlige enden av Karmelfjellet, i nord. I sør er grensen elva Yarkon i den nordlige utkanten av Tel Aviv. Lengden nord-sør er om lag 89 kilometer. Sletten hører til Sentraldistriktet og Tel Aviv-distriktet.

Den hebraiske bibel 
Sharonsletten er nevnt i Bibelen (1. Krøn 5:16; Jes 33:9, 35:2 og 65:10). Den er også nevnt i den kjente referansen til «Sarons rose» (Høys 2:1)

Moderne historie 
Selv om noen deler av Sharonsletten historisk har vært fruktbart område, var mye av den sumppreget og malarisk.  Situasjonen ble ytterligere forverret av massiv osmansk skoghogst. Sionistiske immigranter ankom tidlig i det 20. århundre, drenerte sumpene, og befolket regionen med mange bosetninger. Sletten er nå (2018) den tettest befolkede regionen i Israel.

Byer på Sharonsletten 
Netanya
Herzliya
Hadera
Kfar Saba 
Kfar Yona
Rosh HaAyin
Ra'anana
Hod HaSharon
Ramat HaSharon
Tayibe
Tira
Qalansawe

Referanser

Eksterne lenker 
 

Israels geografi
Bibelske steder
Karl Straume

Karl Straume (født Karl Olav Strømme 14. mai 1877, død 7. desember 1968) var en norsk kunstmaler, særlig kjent for sine landskapsmalerier, som oftest fra Vestlandet, og for sine portretter. Han var også lyriker og styreformann for Ivar Aasen-museet frå 1945 til 1967. I 1961 fikk han tildelt Kongens fortjenstmedalje i gull.

Oppvekst og virke 
Karl Straume ble født på Strømmegården i Hovdebygda i Ørsta som sønn av fanejunker Ola R. Strømme (1842–1908) og Ane Petrine Hovden (1847–1936), søster til dikterprest Anders Hovden. Han vokste opp i Hovdebygda som den tredje eldste i en søskenflokk på åtte barn, og bodde der.Tvillingbror av kunstmaleren Rasmus Straume. 

Fra 1895 til 1897 gikk han på Volda lærerskule, før han utdannet seg ved Den kongelige Tegneskole fra 1908 til 1910, Kunstakademiet under Christian Krohg og Halfdan Strøm fra 1910 til 1913, og senere Académie Moderne i Paris under Othon Friesz 1920. I 1926 gikk han på Søren Onsagers og Anders C. Svarstads malerskole, i og 1927, Den Kongelige Tegneskole under Olaf Willums. I 1929 var han elev av Lars Utne. 

Straume var med å stifte Møre Kunstlag, og ledet dette kunstlaget fra 1931 til 1946. Han var også iniativtaker til Sunnmøre museum, og med i komiteen for Ivar Aasen-monumentet i Ørsta. Han var leder for styret i Aasen-museet fra 1946 til 1967. 

Straume arbeidet mest med oljemaleri, men lagde også tresnitt og arbeidstegninger til billedvev. Han var i tillegg en aktiv lyriker, og ga ut diktsamlingen Lilja i dalen i 1967.

Bibliografi

Diktsamling

Referanser

Litteratur

Kilder 
 

Norske malere
Norske grafikere
Norske lyrikere
Nynorskforkjempere
Kongens fortjenstmedalje i gull
Personer fra Ørsta kommune
Lovisa Stiernsparre

Juliana Maria Lovisa Stierngranat (født 7. april 1765 på Rügen, død 7. mai 1824) var en svensk miniatyrmaler.

Hun var datter av feltmarskal Filip Julius Bernhard von Platen og Juliana Regina von Ysedom samt bror til Baltzar von Platen og fra 1786 gift med oberst Erik Petter Stiernsparre. Hun ble kjent som miniatyrmlaer og utførte flere portrett blant andre av sin bror kanalbyggeren Baltzar von Platen. Stiernsparre er representert blant annet ved Nationalmuseum i Stockholm.

Referanser

Litteratur 
 ''Svenskt konstnärslexikon del V, side 265, Allhems Förlag] Malmö

Svenske malere
Personer fra Rügen
Tenvikskjær fyr

Tenvikskjær fyr er et fyr på Tenvikskjær utafor vestkysten av Nøtterøy i Færder kommune. Det er et 3,5 meter høyt lyktehus med en lyshøyde på 4 meter. Det er av lyskarakter Iso WRG 6s og har fyrnummer 037600.

Referanser

Fyr i Vestfold og Telemark
Byggverk i Færder
Samferdsel i Færder
Artikler i sjøfart-prosjektet
Rostbrui

Rostbrui er en 81 meter lang platebro på E6 i Sel kommune i Innlandet fylke. Den ble åpnet i 1983 og erstattet da en eldre bro med samme navn.

Den gamle Rostbrui er en 45,5 meter lang fagverksbro.()

Kilder 
 De forsømte broene (VG 2017)
 Vegvesenets vegkart

Eksterne lenker
 Gamlebrua på Google Street View
 Nyebrua på Google Street View

Broer på E6 (Norge)
Veibroer i Innlandet
Platebroer
Veier i Sel
Arabah

Arabah (hebraisk: הָעֲרָבָה – HaAravah; arabisk: وادي عربة – Wādī ʻAraba) er en dalsenkning og del av Dødehavsriften i Israel og Jordan. Arabah danner grense mellom disse to landene, og strekker seg 166 kilometer fra Akababukten i sør til sørenden av Dødehavet i nord. 

I Det gamle testamente omtales Jordandalen som «Arabasletten» (Al-Arabah), og Dødehavet som «Arabasjøen». Den moderne bruken av begrepet er begrenset til å omfatte området sør for Dødehavet.

Geografi og historie 
Arabah strekker seg 166 kilometer fra Akababukten til sørsiden av Dødehavet. Topografisk er regionen en del av Negevørkenen, og delt i tre områder. Fra Akababukten og nordover stiger landet gradvis over en lengde på 77 km, og når en høyde på 230 moh.. Dette punktet utgjør vannskillet mellom Rødehavet og Dødehavet. Fra denne ryggen faller terrenget slakt nordover de neste 74 km til et punkt 15 km sør for Dødehavet. På det siste strekket faller Arabah bratt ned mot Dødehavet, og ender 415 meter under havnivå; det laveste punktet på jordoverflaten (på tørt land).

Regionen er særdeles varm og tørr, praktisk talt uten regn. Området er derfor tynt befolket. Det jordanske distriktet Wadi Araba har bare rundt 7 000 innbyggere, mens det bor ca. 150 000 i selve Akaba. Fem store stammer utgjør åtte bosetninger på den jordanske siden. Disse stammene er: Al-S'eediyeen (السعيديين), Al-Ihewat (الإحيوات), Al-Ammareen (العمارين), Al-Rashaideh (الرشايدة) og Al-Azazmeh (العزازمة), i tillegg til de mindre stammene Al-Oseifat (العصيفات), Al-Rawajfeh (الرواجفة), Al-Manaja'h (المناجعة) og Al-Marzaqa (المرزقة), blant andre. Hovednæringene til innbyggerne i Arabah er sauegjeting, jordbruk, håndverk og den jordanske hæren.

På den israelske siden finnes noen få kibbutzer og moshaver. Den eldste kibbutzen i Arabha er Yotvata, grunnlagt i 1957 og oppkalt etter oldtidsbyen i området som er nevnt en gang i Bibelen. Kibbutzen Lotan, som er en av de nyeste kibbutzer i Israel, har et fuglekikkingssenter. Den eldste moshav i sentrale Arabha er Ein Yahav.

I bibelske tider var området et senter for kobberproduksjon. Kong Salomo eide visstnok gruver her. Arabah var hjemstedet til edomittene (Edom ble kalt Idumea av romerne). Øst for Arabah var området til nabateerne, som bygde byen Petra.

Den israelsk-jordanske fredsavtalen ble signert i Arabah den 26. oktober 1994. De jordanske og israelske styresmaktene prøver nå å utvikle området. Det er planer om å føre inn sjøvann fra Rødehavet til Dødehavet gjennom en kanal kalt Tosjøkanalen, som i så fall vil gå langs Arabah. Dette prosjektet var en gang opphavet til en strid mellom Jordan og Israel, men det er blitt enighet om at prosjektet skal gjennomføres på og av den jordanske siden. 

Arabah er naturskjønt med fargerike klipper og spisse fjell. Timnadalparken i Israel er kjent for de forhistoriske helleristningene, noen av de eldste kobbergruvene i verden og en klippe kalt Salomosøylene. På den jordanske siden ligger den kjente Wadi Rum, som er kjent blant friluftsfolk.

Referanser

Eksterne lenker 
 

Israels geografi
Jordans geografi
Riftdalen
Veum bro

Veum bro er en 26 meter lang bro med to kjørefelt på fylkesvei 55 i Luster kommune i Sogn og Fjordane. Den ble åpnet i 1985 og erstattet da en annen bro.

Se også 
 Marifjøra

Referanser

Eksterne lenker 
 Veum bro på Google Street View

Fylkesvei 55
Veibroer i Vestland
Veier i Luster
Danskebåten (TV-program)

Danskebåten er en norsk dokusåpe som gikk på TVNorge våren og høsten 2018.

I serien fulgte man gjester og ansatte på danskebåten «Stena Saga», som gikk daglig mellom Oslo og Frederikshavn. Det var produsert 48 episoder av serien.

Danskebåten hadde TV-premiere 26. februar 2018, og samlet . De første 24 episodene ble sendt våren 2018, mens de 24 neste ble sendt høsten samme år.

Danskebåten var nominert til Gullruten 2018 i klassen «beste dokusåpe».

Referanser

Eksterne lenker 
Danskebåten på dplay.no, alle episoder i fullversjon

Norske TV-serier fra 2010-årene
TV-produksjoner på TVNorge
Norske dokusåper